text: [{"text_idx": "#000001", "text": "Vo\u0301nbrot: - Do\u0301mararnir to\u0301ku gulli\u00f0 fra\u0301 m\u00e6r!"}, {"text_idx": "#000002", "text": "Jo\u0301gvan Pa\u0301ll Kristiansen var sera vo\u0301nbrotin eftir finaludystin, sum hann var\u00f0 d\u00f8mdur at tapa."}, {"text_idx": "#000003", "text": "- Eg kenni meg ikki bara sny\u0301ttan. Eg var\u00f0 sny\u0301ttur. Eg havi ikki uppliva sli\u0301kt do\u0301marast\u00f8\u00f0i fyrr a\u0301 altjo\u0301\u00f0a st\u00f8\u00f0i, og ta\u00f0 er alla a\u0301talu vert."}, {"text_idx": "#000004", "text": "Solei\u00f0is seg\u00f0i Jo\u0301gvan Pa\u0301ll Kristiansen, sum gj\u00f8gnum alla kappingina i\u0301 73 kilo-klassanum vi\u0301sti seg sum tann besta stri\u0301\u00f0smannin av \u00f8llum."}, {"text_idx": "#000005", "text": "Hann vann l\u00e6ttliga allar si\u0301nar dystir, eisini ha\u0301lvfinaluna mo\u0301ti landsmanninum Gunnari Magnussen."}, {"text_idx": "#000006", "text": "Men finaluna tapti hann, ti\u0301 do\u0301mararnir d\u00f8mdu hann at tapa."}, {"text_idx": "#000007", "text": "Hann fekk a\u0301varingar, samb\u00e6rt honum fyri at halda \u2013 \u201dmen ta\u00f0 gj\u00f8rdi eg ikki \u2013 hatta var bara judo\u201d. Og ta\u0301 Jo\u0301gvan Pa\u0301ll so fekk tri\u00f0ju a\u0301varingina, var\u00f0 Oscar Olives av Menorca d\u00f8mdur at vinna, ho\u0301ast hann onga roynd hev\u00f0i gj\u00f8rt i\u0301 finaludystinum at basa orkumikla f\u00f8royinginum."}, {"text_idx": "#000008", "text": "Jo\u0301gvan Pa\u0301ll helt eisini, at do\u0301mararnir h\u00f8vdu eitt ilt eyga til hansara. Hetta ti\u0301 at hann i\u0301 einum av innlei\u00f0andi dystinum, sum hann vann eftir a\u0301tta sekund gj\u00f8rdi eina sigursdans, sum hann kundi ver\u00f0i u\u0301tihy\u0301stur fyri, ti\u0301 ta\u00f0 var at meta sum o\u0301sportsligur atbur\u00f0ur."}, {"text_idx": "#000009", "text": "Judoh\u00f8llin i\u0301 eini eldri herna\u00f0arbarakk i\u0301 Gibraltar var onganti\u0301\u00f0 so kvirr, sum ta\u0301 do\u0301mararnir tinga\u00f0ust um atbur\u00f0in hja\u0301 Jo\u0301gvani Pa\u0301ll fyri at gera av, um hann skuldi d\u00f8mast til at tapa dystin. Men hann fekk eina a\u0301talu, og vann dystin."}, {"text_idx": "#000010", "text": "- Hetta var revsingin fyri ta\u00f0, sum eg gj\u00f8rdi i\u0301 innlei\u00f0andi dystinum, sta\u00f0festi ein sera, sera vo\u0301nbrotin Jo\u0301gvan Pa\u0301ll eftir finaluo\u0301sigurin."}, {"text_idx": "#000011", "text": "- Vo\u0301nandi m\u00f8ti eg honum aftur i\u0301 li\u00f0kappingini, so skal eg so berja hann av fyri at pro\u0301gva at eg eri tann besti!"}, {"text_idx": "#000013", "text": "EB/Streymur hevur tryggja\u00f0 s\u00e6r s\u00e6ti\u00f0 i\u0301 deildini\nDreymah\u00f8gg hja\u0301 Daniel - H\u00f8r\u00f0ur sigra\u00f0i\nVenjingarlega fyri landsli\u00f0num og skei\u00f0 fyri venjarum um vikuskifti\u00f0\nKa\u0301ri a\u0301 H\u00f8vdanum takkar fyri seg a\u0301 altjo\u0301\u00f0a pallinum"}, {"text_idx": "#000014", "text": "EB/Streymur hevur tryggja\u00f0 s\u00e6r s\u00e6ti\u00f0 i\u0301 deildini"}, {"text_idx": "#000016", "text": "Venjingarlega fyri landsli\u00f0num og skei\u00f0 fyri venjarum um vikuskifti\u00f0"}, {"text_idx": "#000017", "text": "Ka\u0301ri a\u0301 H\u00f8vdanum takkar fyri seg a\u0301 altjo\u0301\u00f0a pallinum"}]